# NanoString Technologies

NanoString Technologies, Inc. (cotitza a la borsa NASDAQ com NSTG) és una empresa estatunidenca i pública de biotecnologia especialitzada en el desenvolupament d'eines de diagnòstic del càncer. L'empresa va ser fundada per Krassen Dimitrov, Amber Ratcliffe i Dwayne Dunaway el 2003, i té la seva seu a Seattle (Washington, EUA).

## Tecnologia

La tecnologia de l'empresa es basa en la tècnica nCounter, una variació del xip d'ADN que fou inventada i patentada per Krassen Dimitrov i Dwayne Dunaway. Empra «codis de barres» moleculars i imatges microscòpiques per detectar i comptar fins a diversos centenars de transcripcions en reaccions d'hibridació, per tant, és una eina qualitativa i quantitativa, que es pot fer servir en diversos camps de recerca, des d'oncologia a immunologia.

## Història

La patent original que és la base del sistema d'anàlisi nCounter va ser inventada i llicenciada per The Institute for Systems Biology. El pla de negoci va ser escrit per Amber Ratcliffe i Aaron Coe i va guanyar finançament inicial en múltiples competicions de plans de negoci. NanoString va ser fundada a l'institut esmentat anteriorment i fundada com a empresa separada el 2003 per Krassen Dimitrov, Amber Ratcliffe i Dwayne Dunaway. El 2004, NanoString va recaptar el seu primer finançament significatiu valorat en 3 milions de dòlars. Des de llavors han recaptat diverses rondes més de finançament per expandir-se al desenvolupament del diagnòstic molecular.
A partir de 2011, NanoString Technologies havia recaptat gairebé 70 milions de dòlars. El 2009, Perry Fell, que era conseller delegat des del 2004, va deixar la companyia bruscament i sense cap explicació oficial. Entre el 2009 i el 2010 la companyia va operar amb un conseller delegat en funcions, Wayne Burns. Brad Gray, antic executiu de Genzyme, va ser contractat com a president i director general el 2010. A juny de 2010, l'empresa encara no era rendible. En una entrevista, Gray va suggerir que NanoString començaria a desenvolupar diagnòstics clínics. A partir de juliol de 2012, NanoString va començar a indicar un pas cap a convertir-se en una empresa pública mitjançant la contractació de diversos funcionaris amb experiència en empreses públiques.
El 2013, la sortida a borsa de la companyia va recaptar fons que es van utilitzar per expandir les vendes i el màrqueting de NanoString.

## Referències

* ↑ «Book of lists.» (en anglès). Book of lists., 1984.
* ↑ «Krassen Dimitrov of ISB on Business and Better Microarray Labels» (en anglès), 21-05-2003. [Consulta: 25 juny 2021].
* ↑ «A Tale Of Two Companies One started in 1955 and is in the FORTUNE 500. The other started five months ago and doesn't have an office yet. What it takes to reach the pinnacle of business. - April 5, 2004». [Consulta: 25 juny 2021].
* ↑ «The Seattle Times | Local news, sports, business, politics, entertainment, travel, restaurants and opinion for Seattle and the Pacific Northwest.» (en anglès americà). [Consulta: 25 juny 2021].
* ↑ https://authors.library.caltech.edu/64398/2/nbt1385-S1.pdf.
* ↑ Geiss, Gary K.; Bumgarner, Roger E.; Birditt, Brian; Dahl, Timothy; Dowidar, Naeem «Direct multiplexed measurement of gene expression with color-coded probe pairs» (en anglès). Nature Biotechnology, 26, 3, 01-03-2008, pàg. 317–325. DOI: 10.1038/nbt1385. ISSN: 1546-1696.
* ↑ «Xconomy: NanoString Adds $2.5M Financing» (en anglès), 30-06-2011. [Consulta: 25 juny 2021].
* ↑ «Xconomy: Nanostring CEO Perry Fell Departs» (en anglès), 24-03-2009. [Consulta: 25 juny 2021].
* ↑ «Xconomy: NanoString Makes IPO Prep Move, Adds Finance Vet to Board» (en anglès), 18-07-2012. [Consulta: 25 juny 2021].